Vandag se sportnuusDean Elgar. (Foto twitter @officialcsa). Krieket: Quinton de Kock het reeds die kapteinsleisels in die eendagkrieket-arena by Faf du Plessis oorgeneem en sy span het onlangs vir Australië ore aangesit. Maar Graeme Smith – Krieket Suid-Afrika se direkteur van krieket – het gesê dat die talentvolle paaltjiewagter nie vir die toetskaptein-rol oorweeg sal word nie. “Ek dink nie dit sal ’n maklike pad wees om ’n toetskaptein te wees nie, maar leierskap is een van my sterk punte,” het Elgar gesê. Die 32-jarige kolwer het reeds twee keer in sy loopbaan Du Plessis se skoene volgestaan – teen Engeland en Pakistan. “Ek het al voorheen spanne aangevoer – van my skooljare tot op provinsiale vlak. Ek geniet die uitdaging baie en as ek gevra word om die volgende toetskaptein te word, sal ek beslis lank en ernstig daaroor dink; juis omdat dit so baie vir my sal beteken.” Aiden Markram en Themba Bavuma is van die ander gunstelinge om by Du Plessis oor te neem, terwyl Keshav Maharaj homself ook beskikbaar verklaar het. Rugby: Daar was vroeër berigte dat die Bulls in die Springbok-haker se dienste belangstel.